**Obecné zastupiteľstvo v Hrušove na základe ust. § 6 ods. 1 a v súlade s ust. § 11 ods. 4 písm. g/ zákona č. 369/1990 Zb. o obecnom zriadení, v znení neskorších predpisov**, § 18 zákona č. 168/1996 Z.z. o cestnej doprave v znení neskorších predpisov a **§ 25 zákona č 455/1991 Z.z. o živnostenskom podnikaní v znení neskorších prepisov sa uznieslo dňa 09.06.2014 na tomto všeobecne záväznom nariadení (ďalej len VZN):**

##### Všeobecne záväzné nariadenie Obce Hrušov č.1/2014

**Zriaďovanie a užívanie stanovíšť vozidiel taxislužby na osobnú prepravu a vozidiel nepravidelnej osobnej cestnej dopravy vykonávanej cestnými osobnými vozidlami, ktoré majú okrem miesta pre vodiča najviac 8 miest na sedenie na území obce Hrušov**

**§ 1 Úvodné ustanovenia**

1. Toto VZN upravuje podmienky zriaďovania a užívania stanovíšť vozidiel taxislužby[[1]](http://www.mestskapolicia.estranky.sk/clanky/taxisluzba-a-neverejna-preprava-osob/vzn-c.5-2010.html" \l "_ftn1" \o ")a vozidiel nepravidelnej osobnej cestnej dopravy vykonávanej cestnými osobnými vozidlami, ktoré majú okrem miesta pre vodiča najviac 8 miest na sedenie (ďalej len „nepravidelná preprava“), pre prepravu osôb na území obce Hrušov na miestnych komunikáciách[2](http://www.mestskapolicia.estranky.sk/clanky/taxisluzba-a-neverejna-preprava-osob/vzn-c.5-2010.html" \l "_ftn2" \o "), prípadne iných verejnosti prístupných priestranstvách na ktorých vykonávajú prevádzkovatelia taxislužby a neverejnej prepravy svoju podnikateľskú činnosť.

2. Stanovište vozidiel taxislužby (ďalej len "stanovište TAXI") a stanovište vozidiel nepravidelnej osobnej cestnej dopravy vykonávanej cestnými osobnými vozidlami, ktoré majú okrem miesta pre vodiča najviac 8 miest na sedenie (ďalej len „stanovište nepravidelnej prepravy“) je jedno alebo viac vyhradených parkovacích miest, ktoré sa zriaďujú pre ponúkanie prepravy cestujúcich osobným autom taxislužby, alebo nepravidelnej prepravy. Zároveň týmto stanovišťom môžu byť aj nevyhradené parkovacie miesta, za podmienky, že na týchto miestach vykonávajú prevádzkovatelia vozidiel taxislužby a vozidiel neverejnej prepravy svoju podnikateľskú činnosť.

3. Podmienkou vykonávania podnikateľskej činnosti prevádzkovateľov vozidiel taxislužby a prevádzkovateľov vozidiel neverejnej prepravy na území obce Hrušov je uhradenie nájomného v zmysle § 7 tohto VZN. Neuhradenie nájomného sa považuje za porušenie tohto VZN a bude riešené v zmysle § 8 tohto VZN. V prípade parkovania na súkromnom pozemku je potrebné doložiť súhlas majiteľa nehnuteľnosti s jej využívaním na tieto účely.

**§ 2 Výkon taxislužby**

1. Vodič taxislužby môže ponúkať prepravu cestujúcich na určenom stanovišti, objednávkovou službou[1](http://www.mestskapolicia.estranky.sk/clanky/taxisluzba-a-neverejna-preprava-osob/vzn-c.5-2010.html" \l "_ftn3" \o "), alebo na inom priestranstve tak aby neblokoval a nespomaľoval premávku na území obce Hrušov. Pokiaľ je to evidentne viditeľné, že vodič vozidla taxislužby blokuje a spomaľuje svojou činnosťou prepravu na území obce Hrušov, považuje sa to  za porušenie tohto VZN a bude riešené podľa § 8. Na taxislužbu môže byť použité iba osobné auto, ktoré spĺňa požiadavky pre vykonávanie prepravy cestujúcich.[3](http://www.mestskapolicia.estranky.sk/clanky/taxisluzba-a-neverejna-preprava-osob/vzn-c.5-2010.html" \l "_ftn4" \o ")

3. Osobné auto taxislužby, ktoré nevykonáva taxislužbu, má strešné svietidlo zakryté nepriehľadnou prikrývkou alebo odmontované.[3](http://www.mestskapolicia.estranky.sk/clanky/taxisluzba-a-neverejna-preprava-osob/vzn-c.5-2010.html" \l "_ftn5" \o ")

**§ 3 Výkon nepravidelnej prepravy**

1. Vodič nepravidelnej prepravy môže ponúkať prepravu cestujúcich na stanovišti iba objednávkovou službou[1](http://www.mestskapolicia.estranky.sk/clanky/taxisluzba-a-neverejna-preprava-osob/vzn-c.5-2010.html" \l "_ftn6" \o "), alebo na inom priestranstve tak aby neblokoval a nespomaľoval premávku na území obce Hrušov. Pokiaľ je to evidentne viditeľné že vodič vozidla neverejnej prepravy blokuje a spomaľuje svojou činnosťou prepravu na území obce Hrušov, považuje sa to za porušenie tohto VZN a bude riešené podľa § 8. Na neverejnú prepravu môže byť použité iba osobné auto, ktoré spĺňa požiadavky technickej spôsobilosti musí byť označené v zmysle § 30 ods. 1 vo väzbe na § 17 ods. 7 zákona č. **455/1991 Z.z. o živnostenskom podnikaní v znení neskorších prepisov.**

**§ 4 Zriaďovanie stanovíšť TAXI**

1. Povolenie na zriadenie stanovišťa TAXI na miestnych komunikáciách a ich súčastiach a na iných verejných priestranstvách vo vlastníctve alebo držbe obce Hrušov na základe žiadosti vykonávateľa taxislužby alebo ním poverenej právnickej osoby alebo fyzickej osoby, vydáva obecný úrad Hrušov.

2. Zriadenie stanovišťa TAXI a jeho označenie príslušnými dopravnými značkami bude zabezpečované na náklady obce, pokiaľ sa nedohodne inak.

**§ 5 Užívanie stanovišťa TAXI**

1. Na stanovišti TAXI môže stáť vozidlo taxislužby, ktorého vodič je oprávnený vykonávať taxislužbu, pre ktorého je stanovište TAXI vyhradené a ktorý sa vie preukázať platným dokladom o zaplatení poplatku za užívanie verejného priestranstva vyhradeného ako stanovište vozidiel taxislužby.

2. Na stanovišti TAXI môžu stáť iba vozidlá ponúkajúce prepravu cestujúcich, pričom cestujúci má právo vybrať si ktoréhokoľvek z nich. Pri státí na stanovišti je vodič povinný zdržiavať sa vo vozidle alebo jeho bezprostrednej blízkosti a byť pripravený poskytnúť prepravu.

3. Vodič taxislužby na stanovišti TAXI nesmie neprimerane, najmä v čase nočného pokoja od 22.00 do 06.00 hod., obťažovať svoje okolie motorom v chode, nevhodným správaním, používaním zvukových výstražných znamení, rádiostaníc a rozhlasových prijímačov.

4. Vodič taxislužby nesmie úmyselným spôsobom znečisťovať stanovište TAXI a jeho okolie.

5. Užívatelia stanovišťa TAXI sú povinní z naliehavých dôvodov verejného záujmu vo výnimočných prípadoch krátkodobo uvoľniť podľa požiadaviek správcu komunikácie (najmä pri zimnej údržbe) alebo pokynov polície, parkovacie miesta na stanovišti TAXI

6. Pri usporiadaní verejných akcií (verejné akcie poriadané a povolené obcou Hrušov, atď...) môže byť užívateľovi stanovišťa TAXI určené aj státie mimo vyznačeného stanovišťa.

**§ 6 Užívanie stanovišťa neverejnej prepravy**

1. Na stanovišti môže stáť vozidlo neverejnej prepravy, ktorého vodič je oprávnený vykonávať neverejnú prepravu, a ktorý sa vie preukázať platným dokladom o zaplatení poplatku za užívanie verejného priestranstva vyhradeného ako stanovište vozidiel neverejnej prepravy.

2. Na stanovišti neverejnej prepravy môžu stáť iba vozidlá ponúkajúce neverejnú prepravu cestujúcich. Pri státí na stanovišti je vodič povinný zdržiavať sa vo vozidle alebo jeho bezprostrednej blízkosti a byť pripravený poskytnúť prepravu.

3. Vodič neverejnej prepravy na stanovišti nesmie neprimerane, najmä v čase nočného pokoja od 22.00 do 06.00 hod., obťažovať svoje okolie motorom v chode, nevhodným správaním, používaním zvukových výstražných znamení, rádiostaníc a rozhlasových prijímačov a pod.

4. Vodič neverejnej prepravy nesmie úmyselným spôsobom znečisťovať svoje stanovište a jeho okolie.

5. Užívatelia stanovišťa neverejnej prepravy sú povinní z naliehavých dôvodov verejného záujmu vo výnimočných prípadoch krátkodobo uvoľniť podľa požiadaviek správcu komunikácie (najmä pri zimnej údržbe) alebo pokynov polície, parkovacie miesta na svojom stanovišti.

6. Pokiaľ vodič vozidla neverejnej prepravy počas svojej podnikateľskej činnosti zastaví na čas nevyhnutný na naloženie a vyloženie osôb a batožiny a opustí tento priestor neplatí preňho bod č. 1. Porušenie tohto VZN bude riešené podľa § 8.

**§ 7 Nájomné za užívanie jedného stanovišťa Taxi a neverejnej prepravy**

Nájomné za užívanie jedného stanovišťa Taxi  a neverejnej prepravy je vo výške:

            a) kalendárny mesiac                           40 €

            b) kalendárny štvrťrok                       110 €

            c) kalendárny polrok                          200 €

            d) kalendárny rok                              365 €

Nájomná zmluva sa uzatvára najviac na dobu jedného kalendárneho roka. V prípade novo začínajúceho nájomníka je možné pri platbe podľa písmena b, c a d (štvrťrok, polrok, rok) pomerná výška platby k obdobiu, s tým, že sa platia vždy celé kalendárne mesiace**.**

Nájomné je splatné vždy najneskôr k poslednému dňu predchádzajúceho mesiaca, štvrťroka, polroka, roka.

**§ 8 Sankcie**

Porušenie povinností upravených týmto VZN je postihnuteľné v súlade s § 13 ods. 9 zákona č. 369/1990 Zb. o obecnom zriadení v znení neskorších predpisov s § 35 a § 36 zákona č. 168/1996 Z. z., o cestnej doprave a podľa všeobecne platných právnych predpisov (napr. § 22, 46, 47, 48 a 49 zák. č. 372/90 Zb. o priestupkoch).

**§ 9 Kontrola**

1. Kontrolu dodržiavania tohto všeobecne záväzného nariadenia vykonáva poverený pracovník obce Hrušov.

**§ 10 Záverečné ustanovenia**

1. Na tomto všeobecne záväznom nariadení sa uznieslo Obecné zastupiteľstvo v Hrušove dňa 09.06.2014.

2. Ostatné, vo VZN neupravené podrobnosti o výkone taxislužby a neverejnej prepravy musia byť v súlade s ostatnými predpismi, najmä v súlade so zákon č. 168/1996 Z. z. o cestnej doprave a vyhláškou Ministerstva dopravy, pôšt a telekomunikácií Slovenskej republiky č. 311/1996 Z. z., ktorou sa vykonáva zákon NR SR č. 168/1996 Z. z. o cestnej doprave.

3. Toto všeobecne záväzné nariadenie nadobúda účinnosť dňom **1.júla 2014**.

**Gabriel PARTI**  
**starosta obce**

VZN bolo vyhlásené vyvesením

na úradnej tabuli obce

Vyvesené dňa :  03.06.2014.

Zvesené :                             .

[[1]](http://www.mestskapolicia.estranky.sk/clanky/taxisluzba-a-neverejna-preprava-osob/vzn-c.5-2010.html" \l "_ftnref1" \o ") § 18 zákona č. 168/1996 Z. z. o cestnej doprave v znení neskorších predpisov

[2](http://www.mestskapolicia.estranky.sk/clanky/taxisluzba-a-neverejna-preprava-osob/vzn-c.5-2010.html" \l "_ftnref2" \o ") § 4a, § 4b zákona č. 135/1961 Zb. o pozemných komunikáciách v znení neskorších predpisov